hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy en hy es es nl hy hy hy en hy en hy en hy en hy hy hy hy hy hy hy hy en hy en
Աշխատանքի և սոցիալական հարցերի նախարարությանը ենթակա ՊՈԱԿ-ների գործունեությունը մշտադիտարկելու նպատակով ստեղծվող հասարակական դիտորդական խմբին անդամակցելու հրավեր | ՀՀ աշխատանքի և սոցիալական հարցերի նախարարություն
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Գլխավոր Հայտարարություններ Աշխատանքի և սոցիալական հարցերի նախարարությանը ենթակա ՊՈԱԿ-ների գործունեությունը մշտադիտարկելու նպատակով ստեղծվող հասարակական...
Աշխատանքի և սոցիալական հարցերի նախարարությանը ենթակա ՊՈԱԿ-ների գործունեությունը մշտադիտարկելու նպատակով ստեղծվող հասարակական դիտորդական խմբին անդամակցելու հրավեր
Աշխատանքի և սոցիալական հարցերի նախարարությունը հրավիրում է ոլորտում աշխատող կառույցների ներկայացուցիչներին, ինչպես նաև մտահոգ անհատներին միանալու նախարարության ենթակայության՝ երեխաներին, տարեցներին և հաշմանդամություն ունեցող անձանց խնամքի ծառայություններ մատուցող ՊՈԱԿ-ների գործունեության մշտադիտարկում իրականացնելու նպատակով ստեղծվող հասարակական դիտորդական խմբին:
Խմբի գործունեության հիմնական նպատակներն են՝
1) կազմակերպություններում հասարակության կողմից մշտադիտարկումների իրականացումը՝ մարդու իրավունքների պաշտպանության ապահովվածության տեսանկյունից,
2) աջակցության ցուցաբերումը անձանց խախտված իրավունքների վերականգնման և նման խախտումների կանխարգելման գործընթացներին,
3) ոլորտային իրավական ակտերի ուսումնասիրությունը, և ըստ անհրաժեշտության, դրանցում փոփոխություններ և լրացումներ կատարելու վերաբերյալ առաջարկությունների ներկայացումը Աշխատանքի և սոցիալական հարցերի նախարարին,
4) երեխաների, տարեցների և հաշմանդամություն ունեցող անձանց սոցիալական պաշտպանության բնագավառում մարդու իրավունքների պաշտպանության իրավիճակային վերլուծությունների, եզրակացությունների, առաջարկությունների կազմում և ներկայացում  նախարարություն, ինչպես նաև հանրությանը:
Խմբի անդամ կարող է լինել հայերենին տիրապետող, քսանմեկ տարին լրացած ՀՀ քաղաքացին՝ անկախ ազգությունից, հաշմանդամությունից, ռասայից, սեռից, դավանանքից, քաղաքական կամ այլ հայացքներից, սոցիալական ծագումից, գույքային կամ այլ հանգամանքներից:
Խմբի անդամի ընտրության ժամանակ նախապատվությունը տրվում է իրավաբանի, մանկավարժի, բժշկի, սոցիալական աշխատողի, հոգեբանի մասնագիտություն և առնվազն 3 տարվա մասնագիտական աշխատանքային փորձ ունեցող անձանց, ինչպես նաև այն անձին կամ անձին ներկայացնող  հասարակական կազմակերպությանը, որի գործունեությունը առավել սերտ է առնչվում նախարարության նպատակներին և խնդիրներին, մասնավորապես՝ տարեցների, հաշմանդամություն ունեցող անձանց և երեխաների հիմնահարցերին, ինչպես նաև խրախուսվում է ազգային փոքրամասնությունների ներկայացուցիչների ներգրավվածությունը: Մանրամասներին ծանոթանալու համար կարող եք այցելել այստեղ։ Աշխատանքի և սոցիալական հարցերի նախարարի 2018թ. հոկտեմբերի 16-ի N 112-Ա/1 հրամանով հաստատված հավելվածի 30-րդ կետում գրված «առնվազն 22 այցելություն» բառերը կարդալ «առնվազն 2 այցելություն»:
Անդամ դառնալու համար հավակնորդը նախարարություն պետք է ներկայացնի գրավոր դիմում, որին կցվում է նրա անձնագրի պատճենը, ինքնակենսագրությունը, նրան ներկայացնող հասարակական կազմակերպության երաշխավորագիրը, այդ կազմակերպության կանոնադրությունը և գործունեության համառոտ նկարագիրը:
Պահանջվող փաստաթղթերի փաթեթը կարելի է ներկայացնել նաև առցանց։ Հայտատուի ստորագրությամբ դիմումի էլեկտրոնային պատճենը (սքանը) և մյուս փաստաթղթերի էլեկտրոնային տարբերակները կարող եք ուղարկել  info@mlsa.am էլեկտրոնային հասցեին։ Դիմումների ընդունման վերջնաժամկետը նոյեմբերի 12-ն է:
Դիմում ներկայացնելուն զուգընթաց անհրաժեշտ է լրացնել հետևյալ էլեկտրոնային հայտադիմումը (դիմելու ժամկետը լրացել է):
Խմբի ձևավորման և գործունեության կարգը սահմանվում է ՀՀ աշխատանքի և սոցիալական հարցերի նախարարության ենթակայության՝ երեխաներին, տարեցներին և հաշմանդամություն ունեցող անձանց խնամքի ծառայություններ մատուցող պետական ոչ առևտրային կազմակերպություններում մշտադիտարկում իրականացնելու նպատակով հասարակական դիտորդական խումբ ձևավորելու  և աշխատանքները կազմակերպելու կարգը հաստատելու մասին ԱՍՀ նախարարի 2018 թվականի հոկտեմբերի 16-ի N 112-Ա/1 հրամանի համաձայն։ Փաստաթղթի ամբողջական տարբերակը հասանելի է նախարարության պաշտոնական կայքում։
Կենսաթոշակների և ծերության, հաշմանդամության և կերակրողին կորցնելու դեպքում նպաստների չափերը 2019թ....
Դայակների աշխատավարձի փոխհատուցման ծրագիրը կընդլայնվի. շահառու կդառնա 400 կին
Նախկին աշխատելաոճի վերջը եկել է. նախարարի առաջին տեղակալի պաշտոնակատարը վստահեցնում է՝...
Կառավարությունում քննարկվել են հաշմանդամություն ունեցող անձանց խնդիրների լուծման հնարավորությունները
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ
Նարեկ Մկրտչյանը հանդիպել է Իրանի Շարիֆ համալսարանի պրոֆեսորադասախոսական անձնակազմի ու ստարտափների...
Վերապատրաստման դասընթացներ՝ մարդկանց թրաֆիքինգի և շահագործման հետ կապված երևույթների կանխարգելման վերաբերյալ...